**Ағылшын тілі сабағында грамматикалық дағдыларды қалыптастыру түрлері.**

**Майкенова Әсел Молдаханқызы, педагогика ғылымдарының магистрі,**

**А.С. Макаренко атындағы орта мектебінің ағылшын тілі пәні мұғалімі.**

Бұл мақалада ағылшын тілі сабағында грамматикалық дағдыларды қалыптастыру түрлері және сөйлеу кезінде грамматикалық дағдыларды дұрыс қолдана білу және кездесетін қиындықтардың шешілу жолдары қарастырылған.

Шет тілінде сөйлеу үшін лексикалық және басқа да сабақтар сияқты грамматикалық сабақтың маңыздылығы орасан зор. Себебі: сөйлемнің грамматикалық құрылымы дұрыс болса үйренушіге сөйлеу оңайға түседі. /1/

Грамматикалық дағды деген не? Бұл үйренушінің үйрен тіліндегі нормаларды ескере отырып дұрыс құрылым таңдауына көмектеседі. Сөйлеудің моделіне хабарлау, сендіру, күмән келтіру, критиканы жасау, мақтау, көндіру, қарсылық таныту сияқты тапсырмалар жатады. Осы тапсырмалады орындау барысында грамматикалық форманы қалыптастырады. Міне, сол үшінде сөйлеуде грамматикалық құрылым дұрыс болуы қажет. Егер грамматикалық құрылым дұрыс болған жағдайда жоғарыда айтылған тапсырмаларды орындауда үйренушіге сөйлем үйлестіру оңайға түседі. Өкінішке орай, бұл жағдай әр дайым дұрыс орындала бермейді. Көп дегенде үйренуші грамматикалық құрылымды теория жүзінде білгенімен, оны практика барысында қолдана бермейді. Не үшін? Себебі, біз грамматикалық форманың құрылымын сөйлеуге арнап қалыптастырмаймыз. Біз тек теориялық – грамматикалық жаттығуларға ғана көңіл бөлеміз. Грамматикалық дағдыны қалыптастыруда біз алғашында сөйлемнің жасалу құрылымына мән береміз, кейін сөйлемнің қай шақта тұрғандылығына мән береміз. Міне, осы үшін де үйренуші сөйлеу кезінде грамматикалық құрылымды дұрыс пайдаланбайды.

Сөйлеуде грамматикалық құрылымды сапалы қолдануды дамыту үшін не істеуіміз керек? “Грамматикалық” сабақтың жалпы жүргізілуі төмендегідей:

Тақырып: (сөйлеу тақырыбы көрсетіледі)

Мақсаты: (мақсаты мен міндеттері көрсетіледі)

Сөйлеу материалы:

1. Грамматикалық сөйлеу үлгісі – нақты жаңа материал көрсетіледі.
2. Қайталау материалдары көрсетіледі: бұл жағдайда жаңа грамматиканы меңгеру үшін өткен грамматикалық материалдарды қолданылуымыз мүмкін.

“Лексикалық” сабақтағы сияқты мұндада үш негізгі жұмыс жүргізіледі:

1. Сөйлеу жаттығуы немесе сөйлеуге дайындық жасау.
2. Жаңа грамматикалық материалдың көрсетілімі.
3. Сөйлеу материалын автоматтандыру.

Бұл жоғарыда аталған жұмыстарды жеке – жеке қарастыруымызға болмайды. Олар бір – бірімен өте тығыз байланысты.

Грамматикалық материалды ұсыну барысында негізгі мақсат оның сөйлеудегі қызметін көрсету. (Оқытушы тарапынан) Және формалдық және қызметтік ерекшеліктерін байқау. (Үйренуші тарапынан) /2/

Оқытушы тарапынан үйренушіге шынайы өмірден алынған мысалдардан тақтаға сөйлемдерді дұрыс грамматикалық құрылымда көрсету арқылы үйрету. Яғни үйренуші көзімен шынайы оқиғаны көре отырып санасына автоматты түрде грамматикалық құрылымды дұрыс қалыптастырады.

Қорыта айтқанда грамматикалық дағдыларды біз үйреніп қана қоймаймыз. Өкінішке орай, жиі ұмытып қаламыз. Бұндай жағдайларды болдырмас үшін әр сабақ барысында жиі қайталап отыруымыз қажет. Ол үшін арнайы көп уақыт бөлуіміздің қажеті жоқ. Тек қана тақырыпқа байланысты қандай грамматиканың қажеттілігін тауып, бір қайталау жұмысын жасап жіберсек болғаны. Осы жұмыстарды жиі жасау арқылы қандай жетістікке жеткеніңізге көз жеткізе аламыз.

Қолданылған әдебиеттер

1. Пассов Е.И. Урок инностранного языка. – Москва Э «Просвещение» 1988
2. Harper K. Grammar one. Teacher’s book. – Oxford University Press, 1992